Spider-Man: Far From Home
„Spider-Man: Far From Home“ (ayrim oʻzbekcha manbalarda „Oʻrgimchak odam: Uydan uzoqda“ oʻlaroq maʼlum) — 2019-yilda chiqarilgan superqahramonlik filmi. „Marvel kinematografiya koinoti“ (MKK) mediafranshizasidagi yigirma uchinchi kinokartina. „Spider-Man: Homecoming“ (2017) filmining davomi. Marvel Comics komikslaridagi Oʻrgimchak odam personajiga asoslangan. Columbia Pictures va Marvel Studios kinostudiyalari tomonidan ishlangan, Sony Pictures Releasing tomonidan esa tarqatilgan. Filmga Jon Watts rejissyorlik qilgan. Bosh rollarni Tom Holland, Samuel L. Jackson, Zendaya, Cobie Smulders, Jon Favreau, J. B. Smoove, Jacob Batalon, Martin Starr, Tony Revolori, Marisa Tomei va Jake Gyllenhaal ijro etgan. Film premyerasi 2019-yilning 26-iyunida Gollivudda boʻlib oʻtgan. Umumjahon boʻylab kinoprokatlarda $1,1 milliard mablagʻ toʻplab, oʻsha vaqtda tarixdagi yigirma toʻrtinchi eng kassabop filmga, 2019-yilning esa toʻrtinchi eng kassabop filmiga aylangan. Filmning davomi — „Spider-Man: No Way Home“ 2021-yilning dekabrida chiqarilgan.